ຂະ​ບວນລົດ​ສໍາ​ພາລະ​ ຂອງ NATO ຖືກໂຈມ​ຕີ ທີ່ປາກິສຖານ (ວີດີໂອກ່ຽວຂ້ອງ)
ພວກມື​ປືນໄດ້​ໂຈມ​ຕີ ຂະ​ບວນລົດ​ບັນ​ທຸກສໍາ​ພາລະ ​ໄປ​ໃຫ້​ກໍ​າລັງ​ ຂອງເນໂຕ້​ ໃນອັຟການິສຖານ ​ໂດຍໄດ້​ສັງຫານຄົນ​ຂັບນຶ່ງຄົນ.
ເຈົ້າໜ້າທີ່ Pakistan ກ່າວວ່າ ພວກມືປືນໄດ້ໂຈມຕີ ຂະບວນລົດທີ່ບັນທຸກສໍາພາລະໄປໃຫ້ ກອງກໍາລັງຂອງອົງການ NATO ໃນ Afghanistan ແລະ ໄດ້ສັງຫານຄົນຂັບ ແລະເຮັດໃຫ້ ອີກຄົນນຶ່ງບາດເຈັບ ພວກເຈົ້າໜ້າທີ່ເວົ້າວ່າ ການໂຈມຕີດັ່ງກ່າວເກີດຂຶ້ນໃນວັນອັງຄານມື້ນີ້ ຢູ່ທີ່ເມືອງ Jamrud ເມືອງເອກຂອງເຂດຊົນເຜົ່າ Khyber ຂອງ Pakistan ຄັ້ງນີ້ແມ່ນເປັນການໂຈມຕີຄັ້ງທໍາອິດ ຕໍ່ຂະບວນລົດລໍາລຽງສໍາພາລະຂອງກອງກໍາລັງຂອງ ອົງການ NATO ນັບຕັ້ງແຕ່ Pakistan ໄດ້ເປີດເສັ້ນທາງລໍາລຽງຄືນໃໝ່ ໃນຕົ້ນເດືອນນີ້ ຫຼັງຈາກທີ່ໄດ້ອັດເສັ້ນທາງນີ້ໄວ້ ເປັນເວລາ 7 ເດືອນ ຍັງບໍ່ທັນມີຜູ້ໃດອອກມາອ້າງເອົາຄວາມຮັບຜິດຊອບ ສໍາລັບການໂຈມຕີຄັ້ງນີ້ເທື່ອ ແຕ່ຜ່ານມາ ກຸ່ມຕາລີບານ ໃນ Pakistan ໄດ້ຂູ່ວ່າ ຈະທໍາການໂຈມຕີຂະບວນລົດບັນທຸກ ສໍາພາລະຂອງ NATO